MALEE แรงจัด! ทำนิวไฮตั้งแต่เข้าตลาดฯ
MALEE แรงจัด! ทำนิวไฮตั้งแต่เข้าตลาดฯ ล่าสุด ณ เวลา  10.38 น. อยู่ที่ 95.25 บาท บวก 2 บาท หรือ 2.14%  สูงสุด 96.00 บาท ต่ำสุด 94.00 บาท ด้วยมูลค่าซื้อขาย 95.04 ล้านบาท ด้าน บล.เคจีไอ (ประเทศไทย) แนะซื้อโดยให้เป้าที่ 132 บาท
3 พ.ย. 2559

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 10.38 น. อยู่ที่ 95.25 บาท บวก 2 บาท หรือ 2.14%  สูงสุด 96.00 บาท ต่ำสุด 94.00 บาท ด้วยมูลค่าซื้อขาย 95.04 ล้านบาท ขณะที่ดัชนีหุ้นไทยโดยรวมบวก 0.11 %
 
โดยราคาหุ้น MALEE วันนี้ (3 พ.ย) ได้ปรับตัวขึ้นซึ่งได้ทำระดับสูงสุดตั้งแต่เข้าตลาด 
ด้าน บล.เคจีไอ (ประเทศไทย) ระบุในบทวิเคราะห์วันนี้ (3 พ.ย.) แนะนำซื้อ MALEE ให้ราคาเป้าหมาย 132 บาท โดยแนวโน้มการเติบโตของ MALEE มีความมั่นคงมากกว่าหุ้นอื่นในกลุ่ม โดยบริษัทมีความเชี่ยวชาญในการรับจ้างผลิตน้ำผลไม้และเครื่องดื่มเพื่อสุขภาพทุกประเภทในขณะที่ฐานลูกค้าของบริษัทก็เป็นผู้นำตลาดของเครื่องดื่มแต่ละประเภท
ทั้งนี้ยังได้รุกขยายตลาดใน Asean ซึ่งแนวโน้มการเติบโตของกำไรมีความแข็งแกร่ง จึงประเมินมูลค่าของ MALEE โดยใช้ PEG ที่ 0.8 เท่าของประมาณการอัตราการเติบโตของกำไรเฉลี่ยในอีก 3 ปีข้างหน้าซึ่งทำให้ได้ราคาเป้าหมายที่ 132  บาท (คิดเป็น P/E ที่ 28 เท่า)